google/wiki40b huggingface dataset:
Serbisyo sibil

Ang salitang serbisyong sibil o paglilingkod sa bayan ay maaaring tumukoy sa isang sangay ng serbisyong pampamahalaan kung saan ang mga indibiduwal ay kinukuha batay sa kagalingang naipakita sa kompetetibong papgsusuri; o sa hanay ng mga empleyado sa kahit anong ahensya ng gobyerno bukod sa militar, na hiwalay sa kahit anong pamahalaan.
Ang isang lingkod bayan ay isang tao na nasa pampublikong sektor na nagtratrabaho para sa isang sangay ng pamahalaan. Ang katayuan ng mga lingkod sibil ng isang estado bilang bahagi ng "serbisyong sibil" ay magkakaiba sa bawat bansa. Tulad ng sa United Kingdom, ang kawani ng Crown (pambansang pamahalaan) lamang ang tinatawag na lingkod sibil nguni't hindi ang mga empleyado sa lokal na pamahalaan.
Marami ang nagsasabi na ang pag-aaral ng serbisyong sibil ay bahagi ng pampublikong pamamahala. Ang mga manggagawa sa di pangkagawaran ng katawang publiko ay maaari ring iuring lingkod sibil hingil sa estadistika at marahil para sa kanilang mga tuntunin at kundisyon. Sa kabuuan, binubuo ng lingkod sibil ng estado ang kanyang serbisyong sibil o serbisyong pampubliko.
1639 Bower

Ang 1639 Bower ay isang planetang hindi pangunahin.
Secret Garden (tambalan)

Ang Secret Garden ay isang banda na mula sa mga bansang Ireland at Norway na nagdadalubhasa sa musikang instrumental.  Binubuo sila ng tambalang pang-musika na sina Fionnuala Sherry (mang-aawit) at Rolf Løvland (kompositor, taga-areglo, piyanista).
Gachi Baka

Ang Gachi Baka ay isang palabas sa telebisyon sa bansang Hapon.
Linyang Karasuyama

Serbisyo

Tumatakbo ang tren sa humigit kumulang isa sa isang oras, habang binabagtas ang kabuuang haba ng linya. Bimibiyahe ang ilang tren mula Pangunahing Linya ng Tōhoku hanggang sa Estasyon ng Utsunomiya.
Kolehiyong Malasiqui ng Lambak Agno

Ang Malasiqui Agno Valley College ay isang kolehiyong paaralan na matatagpuan sa Malasiqui, Pangasinan, Pilipinas.
Ito ay itinatag noong 1936 at kasalukuyang pinamumunuan ni Ginoong Jevie de Guzman.
Sa loob ng maikling panahon ng pamumuno ni Ginoong de Guzman ang Agno Valley ay nagkaroon ng malaking pagbabago sa pamamahala at pagpapatakbo ng paaralan.
Sa kasalukuyan ay inihahanda ng bagong pamunuan ng Malasiqui Agno Valley College ang major face lift ng paaralan.
Ang tema ng bagong pamunuan ng MAVC ay MAVC - Moving Ahead Vaulting Challenges.
Ang paaralan ay nanatiling pribado at ang mayorya ng stocks ay pag-aari ng pamilya de Guzman pagkatapos ng matagal na panahong paghihintay ng hatol ng korte. Ang hinaharap ng paaralan ang binibigyang halaga ng bagong administrasyon alang-ala sa pagbibigay ng kalidad na edukasyon sa bayan ng Malasiqui.
Katapangan

Ang katapangan ay ang kakayahan ng isang tao na harapin ang takot, hapdi, panganib, kawalan ng katiyakan, o intimidasyon (pananakot). Ang katapangang pisikal ay ang katapangan habang may kinakaharap na kahirapang pangkatawan, pagbabata, kamatayan, o panganib na kamatayan; samantalang ang katapangang moral ay ang kakayahan na kumilos ng tama sa harap ng popular na oposisyon o pagsalungat, pagkapahiya, iskandalo, o pagkasira ng loob at panghihina ng kalooban, pati na ng kawalan ng pag-asa.
Sa ilang mga kaugalian o tradisyon, ang katatagan ng loob, katiningan ng loob, tibay ng loob, o lakas ng loob ay mayroong humigit-kumulang na katulad na kahulugan. Sa tradisyong pangkanluran, ang kapansin-pansing mga kaisipan hinggil sa katapangan ay nagmula sa mga pilosopong katulad nina Aristotle, Aquinas at Kierkegaard; sa kaugaliang Silanganin, ang ilang mga kaisipan hinggil sa katapangan ay inaalok ng Tao Te Ching. Sa mas kamakailan lamang, ang katapangan ay ginalugad ng disiplina ng sikolohiya.
Ang kabaligtaran ng matapang ay ang pagiging duwag, na may kaugnayan sa pagiging may takot o matatakutin.
Agham pang-aklatan

Ang agham pang-aklatan ay isang larangan ng pag-aaral kung saan pinaghalo ang mga kaugalian, mga perspektibo, at mga kagamitan ng pamamahala, teknolohiyang pang-impormasyon, edukasyon at iba pang temang nauukol sa mga aklatan; ang pagtipon, ang pag-aayos, ang pag-aalaga at ang pagpapalaganap ng mga kagamitang nagbibigay ng impormasyon
Walang napagkasunduang pagkakaiba sa pagitan ng mga terminong agham pang-aklatan, pagpapakabibliyotekaryo (librarianship), at agham pang-aklatan at pang-impormasyon, at sa ilang pagkakataon, maari pa silang magpalit-palit. Ang terminong agham pang-aklatan at pang-impormasyon ay ang pinakamadalas na ginagamit. Karamihan sa mga biblyotekaryo (librarian) ay tinuturing lamang ito bilang isang terminong nagbibigay-diin sa pang-agham at teknikal na pundasyon ng pag-aaral na ito at ang relasyon nito sa agham pang-impormasyon.
Maraming aktibong biblyotekaryo ay hindi tumutulong sa pag-aaral ng agham pang-aklatan at pang-impormasyon, sa halip ay nakatuon sa pangaraw-araw na gawain sa kani-kanilang mga aklatan. Mayroon pa rin naming mga aktibong biblyotekaryo, lalo na iyong mga nagtatrabaho sa mga akademikong aklatan, na gumagawa ng orihinal na pananaliksik tungkol sa agham pang-aklatan at pang-impormasyon at tumutulong sa pag-aaral nito. Sa batayang ito kaya minsa’y iminumungkahing ihiwalay ang agham pang-aklatan at pang-impormasyon sa pagiging biblyotekaryo sa paraang maihahambing sa pagkakaiba ng medisina at pagiging manggagamot. Sa ganitong pagtingin, ang pagpapakabibliyotekaryo, ang paggamit ng agham pang-aklatan, ay binubuo ng mga praktikal na serbisyong inihahandog ng mga biblyotekaryo sa kanilang pang-araw-araw na pagtangkang pagtugon sa mga pangagailangan ng mga parokyano ng kanilang aklatan.
980 Anacostia

Ang 980 Anacostia ay isang planetang hindi pangunahin.
Unibersidad ng Waterloo

Ang Unibersidad ng Waterloo (Ingles: University of Waterloo, karaniwang tinutukoy bilang Waterloo, UW, o UWaterloo) ay isang pampublikong unibersidad sa pananaliksik na may  pangunahing campus sa lungsod ng Waterloo, Ontario, Canada. Ang pangunahing kampus ay may sukat na 404 hectare (1,000 acre) ng lupa sa "Uptown" Waterloo, katabi ng Waterloo Park. Ang unibersidad ay nag-aalok ng akademikong mga programa sa pamamagitan ng anim na fakultad at sampung paaralang nakapaloob sa fakultad. Ang unibersidad din ay nagpapatakbo ng apat na satellite campuses at apat na affiliated university colleges. Ang Waterloo ay miyembro ng U15, isang pangkat ng research-intensive na mga unibersidad sa Canada. Ang Unibersidad ng Waterloo ay kilala sa mga programa nito sa kooperatibong edukasyon (co-op), kung saan pinapayagan ang mga mag-aaral upang pagsamahin ang kanilang mga pag-aaral at mga karanasan sa trabaho. Ang Unibersidad ay may pag-angkin na pinapatakbo nito ang pinakamalaking post-sekundaryang programang kooperatibo sa mundo, na may higit sa 17,000 undergraduate na mag-aaral sa higit 140 mga programang kooperatibo.
1710 Gothard

Ang 1710 Gothard ay isang planetang hindi pangunahin.
247 Eukrate

Ang 247 Eukrate ay isang planetang hindi pangunahin.
John de Lancie

Si Jonathan "John" de Lancie, Jr. ay isang kilalang artista sa sining ng Pelikula at Telebisyon.
Don McLean

Si Don McLean ay isang Amerikanong mang-aawit.
604 Tekmessa

Ang 604 Tekmessa ay isang planetang hindi pangunahin.
27 Euterpe

Ang 27 Euterpe ay isang planetang hindi pangunahin.
Gus Abelgas: Nag-Uulat

Ang Gus Abelgas: Nag-Uulat ay isang palabas sa telebisyon sa Pilipinas ng ABS-CBN.
Yoshiyuki Konishi

Si Masanori Konishi (小西 正紀 Konishi Masanori,  ipinanganak Oktubre 9, 1950 sa Tsu, Prepektura ng Mie, Hapon), mas kilala bilang Yoshiyuki Konishi (小西 良幸 Konishi Yoshiyuki) ay isang tagadisenyo ng pang-moda na mula sa bansang Hapon.  Kinakatawan siya ng ahensiyang pantalento na Someday.  Binabansagan siya bilang si Don Konishi (ドン 小西).  Siya ay naka diborsyo at walang asawa.
Santa Escolastica

Si Santa Escolastica ay isang santo ng Romano Katoliko.
Analisis ng bariansa

Sa estadistika, ang analisis ng bariansa (Ingles: analysis of variance o ANOVA) ay isang koleksiyon ng mga modelong estadistikal at mga pamamaraang nauugnay dito kung saan ang napagmasdang bariansa sa isang partikular na bariabulo ay hinahati sa mga bahagi na maituturo sa iba't ibang mga pinagmulan ng bariasyon. Sa pinakasimpleng anyo nito, ang ANOVA ay nagbibigay ng isang pagsubok estadistikal kung o kung hindi ang mga mean ng ilang mga pangkat ay lahat magkatumbas at kaya ay naglalahat ng pagsubok na t ni Student sa higit sa dalawang mga pangkat. Ang pagsasagawa ng maraming dalawang sampol na mga pagsubok t ay magreresulta sa isang tumaas na tsansa na makagawa ng uring I pagkakamali. Sa dahilang ito, ang mga ANOVA ay magagamit sa paghahambing ng dalawa, tatlo o higit pang mga mean.
Surian Cebu ng Medisina

Ang Cebu Institute of Medicine ay isang kolehiyong paaralan na matatagpuan sa Lungsod ng Cebu, Cebu Pilipinas.
Ito ay itinatag noong 1957 at kasalukuyang pinamumunuan ni Jacinto M. Velez, Jr., M.D.
Baby de Jesus

Si Baby de Jesus ay isang artistang Pilipino na nakilala noong maagang dekada 1970. Karamihan ng kaniyang nagawang pelikula ay kasama si Vilma Santos o dili kaya si Esperanza Fabon.
Amapola Cabase

Tunay na pangalan

Amapola Cabase - Woodward

Kapanganakan

Mga magulang: Manny aka Mahnee Cabase ng San Nicolas, Cebu City at Priscilla aka Sheila Cabase ng Tuburan, Cebu

Lugar ng kapanganakan

Cebu City
Orfeo

Si Orfeo o Orpheus (Griyego: Ὀρφεύς) ay isang tauhan sa mitolohiyang Griyego. Anak siyang lalaki nina Apollo at Caliope. Siya ang asawa ni Euridice (o Eurydice). Kilala siya sa kanyang kakayanang makapagpaamo ng mababangis na mga hayop sa pamamagitan ng tugtuging nagbubuhat sa kanyang lira.
Habang nakalulan sa Argo na kasama si Jason, pinahinahon at hinikayat ni Orfeo ang mga tauhan sa pamamagitan ng kanyang tugtugin.  Nang mamatay ang kanyang asawa dahil sa pagkakakagat ng isang ahas, hinimok niya ang mga diyos ng Hades na pakawalan ito.  Sumang-ayon siya sa kasunduang hindi siya lilingon habang papaalis sila ng Hades.  Ngunit lumingon siyang pabalik at walang-hanggang naglaho na sa kanya si Euridice.
Philippine Bank of Communications

Ang Philippine Bank of Communications ay isang pinakamalaking kompanya ng commercial bank sa Pilipinas.
Fernando VII

Si Haring Fernando VII ay nagsilbing Hari ng Espanya.
Ray Bradbury

Si Ray Douglas Bradbury (1920-08-22/2012-06-05) ang isang Amerikanong manunulat ng salaysaying makaagham. Sinulat niya ang The Martian Chronicles (Kronikang Marsiyano) noong 1950 at marami pa.
Anan, Tokushima

Ang Anan ay isang lungsod sa Tokushima Prefecture, bansang Hapon.
Balisawsaw

Ang balisawsaw (Ingles: urinary frequency, frequent urination, kung minsan ay dysuria) o ang madalas na pag-ihi ay ang maya't mayang pag-ihi na dulot ng pagbabago ng antas ng tubig at ng mga electrolyte ng katawan, na karaniwang dahil sa kakulangan o pagkawala ng tubig dahil sa pagpapawis o init. Nawawala ang balisawsaw sa loob ng 1 hanggang 3 mga araw kapag nalunasan. Maaari ring magkaroon ng balisawsaw dahil sa UTI na kinasasangkutan ng pagkirot sa lugar ng pantog at ang pagiging iba ng kulay ng ihi at iba pa.

Lunas

Bagaman maaaring magreseta ang isang manggagamot ng gamot na panlunas ng balisawsaw, maaaring malunasan ang sakit na ito sa pamamagitan ng pag-inom ng maraming tubig at pag-iwas sa pagkain ng mga pagkaing maaalat (katulad ng may patis o asin).
Philippine-Italian Association

Ang Philippine–Italian Association (Tagalog: Samahang Pilipino–Italyano) ay isang kapisanang itinatag noong 1962 na may layuning pasiglahin, isulong, ihangad, at patubuin ang pagkakaibigan at pagkaunawa sa pagitan ng mga mamamayan ng Italya at Pilipinas. Nauugnay ang kapisanan sa Società Dante Alighieri Manila, ang sangay ng Società Dante Alighieri sa Pilipinas, na layong isulong ang wikang Italyano sa bansa.
Nisennen no Koi

Ang Nisennen no Koi ay isang palabas sa telebisyon sa bansang Hapon.
Hatshepsut

Talambuhay

Nang mamatay ang pang-apat na paraon ng Ika-18 Dinastiyang (mga 1492 hanggang 1479 BK) si Thutmose II noong 1479 BK, napunta ang pamagat bilang hari sa kanyang anak na lalaking si Thutmose III, isang labindalawang taong gulang pa lamang na bata noon.  Anak ni Thutmose II si Thutmose III sa isang mababang asawa lamang, sapagkat wala siyang mga anak na lalaking nabuhay sa pangunahing asawang si Reyna Hatshepsut.  Dahil sa murang edad ni Thutmose III, pinangalanan si Reyna Hatshepsut, ina-inahan o madrasta ni Thutmose III, bilang rehiyente ng batang hari.  Sa loob ng pagdaan ng ilang mga taon, ipinahayag ni Hatshepsut ang kanyang pagiging paraon ng sinaunang Ehipto.  Iginiit niyang si Thutmose I, na kanyang ama, ang talagang pumili para kay Hatshepsut na maging kapalit ni Thutmose II, noong nabubuhay pa si Thutmose I.  Si Hatshepsut ay isa ring kalahating kapatid o kapatid sa ina ng asawang niyang si Thutmose II.  Dahil sa pagiging paraon ni Hatshepsut, naantala ng dalawang dekada ang pagkahari ng bata pang si Thutmose III.

Kasuotan ng reynang naging hari

Batay sa mga natagpuang mga wangis o istatuwa ni Hatshepsut, karaniwang nilalarawan si Hatshepsut bilang isang lalaking hari, sa halip na babaeng naghahari.  Sa mga paglalarawan ng mga manlililok, mayroon siyang katawan ng isang lalaki at nakasuot ng mga damit, putong, at tapis na para sa mga lalaking paraon.  Kung minsan, nilalagyan siya ng mga mang-uukit ng huwad na balbas na pangseremonya lamang.  Kapag binasa ang mga panitik na nakatatak sa mga wangis i istatuwa ni Hatshepsut, tinutukoy siya ng mga salita bilang isang "lalaking may karangalan" o His Majesty sa Ingles.  Madalas din siyang inilalarawan bilang isang sphinx.  Mayroon ding isang istatuwa na nagpapakitang mayroon siyang hawak na tig-isang palayok o plorera sa magkabilang kamay habang nakaluhod upang makilahok sa pagpaparangal sa diyos na araw.  Sa nakaugalian ng sinaunang mga Ehipto, tanging isang lalaking paraon lamang ang nakaluluhod sa harap ng diyos na araw, at lumuluhod ang paraon sa sinumang iba pang mortal.  Sa kabila nito, may ilang mga rebulto ring naglalarawan kay Hatshepsut bilang isang babaeng may balingkinitang kayarian ng katawan at may mga suso.

Ang ekspedisyon

Isinagawa ni Hatshepsut ang pagpapadala ng ekspedisyon sa Lupain ng Punt noong 500 mga taon pagkaraan ng ekspedisyong ipinasagawa ni Mentohotep III noong mga 2000 BK.  Nagpadala siya ng isang plotang may limang mga barko papunta sa Lupain ng Punt (kasaluyang kinalalagyan ng Etiyopya, Djibouti, at hilagang Somalya), isang lupaing mayaman sa ginto, garing, at mga panimpla.  Batay sa nakaukit na mga panitik o sagisag sa loob ng kanyang templong libingan o mortuwaryong nasa Deir el-Bahri at malapit sa Luxor, naglalaman ang kanyang mga pinaglakbay na mga barko ng mga mababangong mga kahoy, mga bakulaw, mga aso, mga balat ng pantera, at buhay na mga puno ng mira.
Marvin Kiefer

Si Marvin Kiefer ay isang artista sa Pilipinas.
Nakanojō, Gunma

Ang Nakanojō ay isang munisipalidad sa Prepektura ng Gunma, Hapon.
Manipoldo

Sa matematika, partikular na sa diperensiyal na heometriya at topolohiya, ang manipoldo(manifold) ay isang topolohikal na espasyo na sa sapat na maliliit na iskala(scale) ay humahawig sa espasyong Euclidean ng isang spesipikong dimensiyon na tinatawag na dimensiyon ng manipoldo. Samakatuwid, ang isang linya at isang bilog ay isang dimensiyonal na manipoldo, ang plano at spero(surpasiyo ng isang bola) ay mga dalawang dimensiyonal na manipoldo at iba pa hanggang sa espasyong mataas na dimensiyonal. Sa mas pormal na depinisyon, ang bawat punto ng n-dimensiyonal na manipoldo ay may kapitbahay na homoemorpiko sa bukas na ilalim na hanay(open subset) ng n-dimensiyonal na espasyong  Rⁿ.
Bagaman ang mga manipoldo ay humahawig sa mga espasyong Euclidean sa malapit sa bawat punto("sa lokal"), ang global na estruktura ng isang manipoldo ay maaaring mas komplikado. Halimbawa, ang anumang punto sa isang karaniwang dalawang dimensiyonal na surpasiyo ng spero ay napapalibutan ng isang sirkular na rehiyon na maaaring patagin sa isang sirkular na rehiyon sa plano gaya ng sa isang heograpikal na mapa. Gayunpaman, ang spero ay iba sa plano ("sa malaki"): sa lenggwahe ng topolohiya, ang mga ito ay hindi homoemorpiko. Ang straktura ng isang manipoldo ay kinokoda ng isang koleksiyon ng mga karta(chart) na bumubuo ng atlas), sa analohiya ay ng atlas na binubuo ng mga karta ng surpasiyo ng mundo.
Ang konsepto ng mga manipoldo ay sentral sa maraming mga bahagi ng heometriya at modernong matematikal na pisika dahil ito ay pumapayag na ang mga mas komplikadong straktura ay maipahayag at maunawaan sa mga termino ng relatibo ng maiging nauunawang mga katangian ng mga mas simpleng espasyo. Halimbawa, ang isang manipoldo ay karaniwang may diperensiyableng straktura na pumapayag na makapagsagawa ng kalkulo at ang isang metrikong Riemannian ay pumapayag na masukat ang mga distansiya at mga anggulo. Ang mga manipoldong simplektiko ay nagsisilbing mga yugtong espasyo sa pormalismong Hamiltonian ng klasikong mekaniks samantalang ang apat na dimensiyonal na manipoldong Lorentzian ay nagmomodelo sa espasyo-oras sa pangkalahatang relatibidad.
Natasaarvabhowma (pelikula ng 2018)

Plot

Si Gagan Deekshith (Puneeth Rajkumar), isang journalist, ay pumunta sa Bengaluru mula sa Kolkata para mahanap ang nawawalang tao. Ang unyong ministro na si Ghanshyam Yadav (P Ravi Shankar) ay may plano para sa pampublikong simpatiya na maging magulo sa susunod bilang Power Star lands sa Garden City. Para maiwasan ang pagmukha ng galit sa ministro, ang tagapagpatnugot ay tinanong ulit si Gagan para sa espesyal na sulat para sa kanya. Ang pagpupulong ni Gagan ay nagkaroon ng pagbabago sa politika para sa magiging maginhawa.
Dalubhasaan ng Samar

Ang Samar College ay isang kolehiyong paaralan na matatagpuan sa Lungsod ng Catbalogan Kanlurang Samar, Pilipinas.
Ito ay itinatag noong 1949 at kasalukuyang pinamumunuan ni Presentacion C. Bartolo .
Elsa Bloodstone

Si Elsa Bloodstone ay isang kathang-isip na superhero na kinatha ng Marvel Comics. Una siyang lumilitaw sa mini-serye ni Bloodstone noong 2001 na isinulat nina Dan Abnett at Andy Lanning.
Beelzebub (manga)

Kuwento

Ang kuwento ay tungkol sa "pinakamalakas na batang pabaya", si Oga Tatsumi na nag-aaral sa kaniyang unang taon sa Paaralang Sekondarya ng Ishiyama, kung saan nag-aaral ang mga katulad niyang pabaya. Nagsimula ang lahat sa pagkukuwento niya kay Furuichi Takayuki, kaniyang matalik na kaibigan, kung papaano niya natagpuan ang isang sanggol. Isang araw, habang naglalaba sa tabi ng ilog (na sa totoo lang ay paghihiganti sa mga taong pinagtangkaan siyang patayin habang natutulog), nakakita si Oga ng taong lumulutang sa ilog. Hinila niya ito sa pampang at nahati ito sa dalawa na may laman na isang lalaking sanggol. Ang sanggol ay ang anak ng dakilang hari ng mga demonyo at napili si Oga na palakihin ito kasama ng katulong na si Hilda. Tumatakbo ang istorya tungkol sa buhay niya kasama ang sanggol, at sa buhay niya sa paaralan ng mga pabaya. Sa mga unang kabanata ng manga, binabalak ni Oga na ibigay si Baby Beel sa ibang estudyante sa Ishiyama (ang teorya ay kapag nakahanap siya ng taong mas masama at mas malakas sa kaniya, iiwanan ni Baby Beel si Oga para sa taong ito).

Manga

Ang manga series ng Beelzebub ay isinulat at iginuhit ni Ryūhei Tamura. Ang unang kabanata nito ay nailathala noong Pebrero 2009 sa isang isyu ng Weekly Shōnen Jump ng Shueisha, at ang mga kasunod na kabanata ay inilabas nang baha-bahagi linggo-linggo. Inilabas ng Shueisha ang unang tomo ng tankōbon noong ikalawa ng Hulyo 2009. Mayroon na itong labing-isang tomo sa pagsapit ng ikalawa ng Mayo 2011..

Anime

Ang TV anime ay unang ipinalabas noong ikasiyam ng Enero 2011 sa Yomiuri TV at iba pang estasyon ng NNS. Sabay na ipapalabas ng Crunchyroll ang serye sa Hilagang Amerika at Europa dalawang oras matapos itong iere.. Subalit, may ilang episodyo ang ipinagpaliban matapos ang 2011 Tōhoku earthquake and tsunami. Ang TV series ay gumamit ng apat na piyesa ng paksang musikal, dalawang panimula at dalawang pangwakas. Ang unang temang panimula na ginamit mula sa episodyo 1 hanggang 10 ay "DaDaDa" (だだだ) na inawit ng Group Tamashii, habang ang ikalawang temang panimula na ginamit mula sa episodyo 11 ay "The First Goodbye" (始まるのは, サヨナラ Hajimaru no wa, Sayonara) na inawit ng On/Off. Ang unang temang pangwakas na ginamit mula sa episodyo 1 hanggang 10 ay "Answer" ng no3b, habang ang ikalawang temang pangwakas na ginamit mula episodyo 11 ay "Show of Courage" (つよがり Tsuyogari) na inawit ni Shoko Nakagawa.
Pagtalon

Ang pagtalon ay isang uri ng paggalaw kung saan ang katawan ay panandaliang umaalis mula sa lupa o tubig sa pamamagitan ng sariling lakas. Ginagawa ito ng mga tao at mga hayop.
I-Shine Talent Camp TV

Ang I-Shine Talent Camp TV ay isang palabas sa telebisyon sa Pilipinas ng GMA Network.
Myanmar

Kasaysayan

Ang Burma ay naging tirahan ng iba’t-ibang lahi.Ang kapatagan ng ilog ng Irrawaddy at Salween ay panirahan ng mga dayuhang nagmula sa Tibet, Tsina, at India. Ang naghalong lahi ng mga pangkat na ito ang naging ninuno ng mga kasalukuyang Birmano. Pinaniniwalaang ang kahariang Pagan ang naglatag ng pundasyon ng kahariang Burma.
Si Anawratha ang kinikilalang unang hari ng kahariang Burma. Naging malugod ang pagtanggap ni Anawratha sa relihiyong Buddhism. Kaya’t lumganap ang sining at panitikang Budismo sa lipunang Birmano.
Nang namatay si Anawratha, ang mga sumunod na hari ng Burma ay sadyang naging mahina. Sa loob ng dalawang siglo ang imperyo ay naging pugad ng nag-aaway na kaharian. Si Buyin Naung ang muling nakapagbalik ng pagkakaisa sa imperyo at itinatag niya ang kabisera ng Burma sa Pegu hanggang sa kanyang kamatayan noong 1581.

Panitikang Burmes

Sa kasaysayan, ang panitikan ng Burma (o Myanmar) ay naimpluwensiya ng mga kalinangang Indiyano at Thai, na makikita sa mga maraming gawa, katulad ng Ramayana.  Ang wikang Burmes, na di tulad ng ibang wika sa Timog-silangang Asya (e.g. Thai, Khmer), ay hiniram ang mga salita mula sa Pāli imbis sa Sanskrit. Sa karagdagan, sinasalamin ng panitikang Burmes ang lokal na alamat at kalinangan.
Basta Sports

Ang Basta Sports ay isang palabas sa telebisyon sa Pilipinas ng ABS-CBN.
Mga Pilipino sa Olanda

Kasaysayan

Nakarating sa Olanda ang unang Pilipinang nagpakasal at namuhay doon noong 1947 para maghanapbuhay sa isang ospital. Noong mga 1960, isang mas malaking bilang ng mga Pilipino ang dumating upang magtrabaho sa mga ospital sa Leiden at Utrecht, maging sa mga pagawaan ng damit sa Achterhoek. Mula noong, karamihan sa mga Pilipinong nagpupunta sa Olanda ay mga manggagawang may kontrata, mga mag-aaral para sa mas mataas na antas ng edukasyon, o mga trabahador sa larangan ng medisina. Nalikha noong 1965 ang unang Olandes Pilipinong organisasyon, ang Philippine Nurses Association of the Academisch Ziekenhuis in Leiden o Asosasyon ng mga Pilipinong Nars ng Akademya ng Ziekenhuis sa Leiden. Pagkaraan nito, nabuo pa ang iba pang mga samahan, katulad ng Dutch-Philippine Association at Dutch-Philippine Club, at mahigit na sa 20 ganyang mga Olandes-Pilipinong mga organisasyon ang umiiral ngayon sa Olanda.

Sa kasalukuyan

Sa araw-araw, tinatayang may mga 300 hanggang 500 mga Pilipino mandaragat ang dumaraan sa mga daungang Olandes, at isang ikatlo ng mga au pair (o au pairs, Pranses para sa katulong sa bahay) sa Olanda ay mga Pilipinang bumibilang sa 1,500. Bilang dagdag, may 500 mga Pilipino ang nagtatrabaho sa mga batalang langisan (mga oil rig sa Ingles) sa dagat sa Hilagang Karagatan. Mahigit sa 80 mga Pilipinong estudyante ang nag-aaral sa mga pamantasang Olandes upang makapagkamit ng mga degring pang-Maestro (Dalubhasa) o Duktorado. Sa kasalukuyan, ang naninirahan sa Olanda si Jose Maria Sison - isang Komunistang Pilipinong politiko na tinawag ng Estados Unidos at ng Unyong Europeo bilang isang "taong tumatangkilik ng terorismo".
May dalawang pangunahing mga lathalaing Pilipino sa Olanda, ang Philippine Digest at ang Munting Nayon.
Ang pagkakaroon ng malaking bilang ng mga Pilipinong naninirahan sa Olanda ang naging isa sa mga kabahaging dahilan ng pagpapataas ng KLM ng bilang ng mga tuwirang paglipad ng mga eroplano patungo sa Pandaigdigang Paliparang Diosdado Macapagal (sa Lungsod ng Angeles at Pandaigdigang Paliparang Ninoy Aquino (sa Maynila) hanggang pito bawat linggo sa bawat isa, at pito bawat linggo sa lahat ng iba pang mga paliparang Pilipino.
212 Medea

Ang 212 Medea ay isang planetang hindi pangunahin.
Agos

Ang Agos ay isang palabas sa telebisyon sa Pilipinas ng GMA Network.